624 Hektor

624 Hektor je planétka zo skupiny tzv. Trójanov obiehajúcich Slnko v libračnom bode L4 planéty Jupiter. Objavil ju August Kopff 10. februára 1907. 

Hektor obehne Slnko vo vzdialenosti asi 5,17 AU, čo je približne 774 miliónov kilometrov, za 11,76 roka. Rotačná perióda 6,92 hodín je odvodená z jeho svetelnej krivky. Ide o pomerne rýchlu rotáciu. Je to najväčšie teleso z Trójanov. Z variácií svetelnej krivky vyplýva, že objekt by mohol merať 300 × 150 km, a tvarom pravdepodobne pripomínať činku. Staršie predpoklady nevylučovali ani či blízku dvojplanétku. Tak ako väčšina Trójanov, aj Hektor je planétka typu D, a jeho spektrum vykazuje povrchovú vrstvu bohatú na uhlík.

V roku 2006 bol ďalekohľadom Keck II objavený mesiac tejto planétky, jediný známy mesiac Trójana. Má priemer 12 km a zatiaľ nedostal vlastné meno. Mesiac obehne planétku za tri dni v strednej vzdialenosti 600 km.

Referencie 

Planétky 501 – 750
Trójania (planétky)
Planétky typu D
Planétky s mesiacmi
Astronomické objekty objavené v roku 1907